Meclîsê Cinîyan ê Çîçek Botane banlîyoyê Evryî yê paytextê Fransa Parîs de, vizêrî kongreya xo viraşte.
Temsîlkarê TJK-F û zaf cinîyî tewrê kongreya Merkezê Cimatê Demokratîkî yê Kurdî yê Evryî bîyî. Dimayê rêzgirewtişî, ercnayîşê Rayberê Şarê Kurdî Abdullah Ocalanî û peyama Têgêrayîşê Cinîyan ê Kurdan ê Ewropa (TJK-E) ameye wendene.
Kongre hemsereka KCD'yî û heme xoverrodayoxanê grevê vêşanîye rê ameye îthafkerdene. Peynîya kongre de zî weçînitişî ameyî kerdene û nêtîceyê weçînitişî de seba Meclîsê Cinîyan ê Çîçek Botane 13 cinîyî ameyî weçînitene. Dimayê weçînitişan 5 komîsyonî; têkiliyê teberî, cimat, kultur, rêxistinbîyayîş û bawerîye ameyî awankerdene.
Kongre dimayê qerarê tavilî destkarkerdişî qedîyaye.
